ISU București-Ilfov a intervenit pentru stingerea unui incendiu produs la o clădire administrativă unde își desfășoară activitatea Centrul Cultural și Judecătoria Cornetu.
Incendiul s-a manifestat la nivelul mansardei pe o suprafață de aproximativ 1500 de metri pătrați.
La fața locului au intervenit 14 autospeciale de stingere, 4 cisterne, 3 autospeciale de intervenție și salvare de la înălțime, o autospecială de descarcerare și două ambulanțe SMURD.
Nu au fost înregistrate victime.
ISU București-Ilfov a transmis că, în jurul orei 5.00, incendiul a fost localizat, iar pompierii intervin pentru decopertare și lichidare.
La ora 7.00, ISU a anunțat că dispozitivul de la fața locului a fost redimensionat. Astfel, au rămas la locul incendiului 9 autospeciale de stingere, 3 autospeciale de intervenție și salvare de la înălțime și o ambulanță SMURD.
(sursa: Mediafax)